Përvjetori i parë i Papa Françeskut
Viti i parë i Papa Françeskut tregon më shumë një ndryshim në stil, në një institucion ku kjo mund të ndikojë edhe tek përmbajtja
Ka qenë një vit befasues që kur Benedikti i XVI-të u bë papa i parë në disa shekuj që dha dorëheqjen, mes akuzave skandali dhe keq menaxhimi në Vatikan, dhe u zëvendësua nga papa i parë nga kontinentet amerikanë. Papa Françesku ngjalli shpresa se kisha katolike do të ndryshonte, por sa u realizuan ato? Një kishë e ndërtuar mbi kolona të tilla të forta duket se mund të tronditet vetëm nga një supermen, siç e portretizoi një artist në Romë papën e tanishëm. Por është gabim të mendosh se një individ i vetëm mund të transformojë këtë institucion dy mijë vjeçar, thotë studiuesi amerikan jezuit John Conley. Por papa i tanishëm ka tërhequr turma të mëdha në Sheshin e Shën Pjetrit dhe po bën katolikët tradicionalë të mendojnë ndryshe. Papa ka treguar që është një përkrahës i të varfërve, thotë John Carr, ish-këshilltar i Konferencës së Peshkopëve katolikë të SHBA. Zoti Carr ka udhëhequr diskutime në Universitetin Georgetown në Uashington mbi papën e ri dhe kujton një koment nga ish-këshilltari republikan presidencial Michael Gerson. Dokumenti i këshillave të papës prej 220 faqesh, i cili u paraqit vjeshtën e kaluar në një konferencë shtypi në Vatikan thoshte se të mos ndash me të varfrit është vjedhje. Kjo i zemëroi përkrahësit e tregut të lirë. Pas kthimit nga vizita e tij e parë jashtë Vatikani, papa Françesku foli me dhembshuri për homoseksualitetin. Ai ka marrë masa edhe në frenimin e bankës së Vatikanit dhe caktimin e më shumë kardinalëve jo-evropianë. Por mos prisni që Papa të pranojë klerike femra apo planifikimin familjar përmes kontraceptivëve, thotë zoti Carr. Ai pranon se shumë nga ajo që papa Françesk ka sjellë është ndryshimi i stilit. Por stili mund të jetë aq i rëndësishëm sa edhe përmbajtja në një kishë që e do simbolizmin.